Ca parte a Diviziei a 3-a Cuirasate, "Hiei" a participat la multe din acțiunile Marinei Imperiale Japoneze din anul 1942, ajutând la invazia Indiilor Olandeze de Est, ca și în raidul din Oceanul Indian din 1942. În timpul Bătăliei de la Midway, "Hiei" a făcut parte din flota comandată de amiralul Nobutake Kondō, înainte de a fi trimisă în Insulele Solomon în timpul Campaniei din Guadalcanal. "Hiei" a escortat portavioanele japoneze în timpul Bătălia din Insulele Solomon Orientale și al Bătăliei din Insulele Santa Cruz, înainte de a face parte din forța de bombardament comandată de amiralul Kondō pentru Bătălia navală de la Guadalcanal. În seara de 13 noiembrie 1942, "Hiei" s-a angajat în luptă cu crucișătoarele și distrugătoarele americane împreună cu cuirasatul "Kirishima". După ce a suferit pagube importante, cuirasatul "Hiei" a fost distrus de navele inamice. Fiind ținta a unui atac aerian continuu, "Hiei" s-a scufundat în seara de 14 noiembrie 1942.